
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3238 

19 Δεκεμβρίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση του Γενικού Κανονισμού Λιμένων αριθμ. 53 
«Τροποποίηση - αντικατάσταση διατάξεων των 


Γ ενικών Κανονισμών Λιμένων αριθμ. 23 και 50».. 1 

Τροποποίηση 2η προϋπολογισμού Κεφαλαίου 
Πλοηγικής Υπηρεσίας Έτους 2013. 2 


ΑΠΟΦΑΣΕΙ Σ 

Αριθμ. απόφ. Φ.: 514.1/2013.Σχ· 4919 (1) 

Έγκριση του Γενικού Κανονισμού Λιμένων αριθμ. 53 


«Τροποποίηση - αντικατάσταση διατάξεων των Γε¬ 
νικών Κανονισμών Λιμένων αριθμ. 23 και 50». 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του Ν.Δ. 187/1973 (Α' 261), όπως τροποποιήθηκε 
και ισχύει. 

β) Του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102). 

γ) Του Ν. 3922/2011 «Σύσταση Αρχηγείου Λιμενικού 
Σώματος-Ελληνικής Ακτοφυλακής και άλλες διατάξεις» 
(Α' 35), όπως τροποποιήθηκε και ισχύει. 

δ) Της περίπτωσης (α) της παραγράφου 6 του άρθρου 
23 του Π.Δ. 67/2011 «Οργάνωση των Υπηρεσιών του Λι¬ 
μενικού Σώματος - Ελληνικής Ακτοφυλακής» (Α' 149). 

ε) Του άρθρου 5 του Π.Δ. 85/2012 «Ιδρυση και μετονο- 
μασία Υπουργείων, μεταφορά και κατάργηση υπηρε¬ 
σιών» (Α' 141), όπως αντικαταστάθηκε από το άρθρο 1 
του Π.Δ. 94/2012 (Α' 149) και το άρθρο 3 του Π.Δ. 98/2012 
(Α' 160). 

στ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 


ζ) Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.Δ. 63/2005 (Α' 98). 

2. Το Γενικό Κανονισμό Λιμένων υπ’ αριθμ. 23 που 
εγκρίθηκε με την υπ’ αριθμ. 2122/01/2000/11-02-2000 
απόφαση Υπουργού Εμπορικής Ναυτιλίας «Εγκριση του 
Γενικού Κανονισμού Λιμένα με αριθ. 23 “Μικρά σκάφη - 
Επιθεωρήσεις μικρών σκαφών”» (Β' 231), όπως τροπο¬ 
ποιήθηκε και ισχύει. 

3. Το Γενικό Κανονισμό Λιμένων υπ’ αριθμ. 50 που 
εγκρίθηκε με την υπ’ αριθμ. Φ. 514.1/2013/Σχ. 1633/29.4.2013 
απόφαση Υπουργού Ναυτιλίας και Αιγαίου «Διενέργεια 
εξετάσεων υποψηφίων χειριστών ταχυπλόων σκαφών 
- Εκπαιδευτές υποψηφίων χειριστών ταχυπλόων σκα¬ 
φών - Σχολές εκπαίδευσης υποψηφίων χειριστών τα¬ 
χυπλόων σκαφών» (Β' 1151). 

4. Το Γ ενικό Κανονισμό Λιμένων υπ’ αριθμ. 52 που εγκρί- 
θηκε με την υπ’ αριθμ. Φ. 514.1/2013/Σχ. 4144/31-10-2013 
απόφαση Υπουργού Ναυτιλίας και Αιγαίου «Εγκριση του 
Γ ενικού Κανονισμού Λιμένων αριθμ. 52 “Συμπλήρωση - 
τροποποίηση διατάξεων των Γ ενικών Κανονισμών Λιμέ¬ 
νων αριθμ. 17, 20, 23 και 38”» (Β' 2960). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο Πρώτο 

Εγκρίνουμε τον παρακάτω Γ ενικό Κανονισμό Λιμένων 
με αριθμ. 53 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΩΝ ΑΡΙΘΜ. 53 

«Τροποποίηση - αντικατάσταση διατάξεων 

των Γ ενικών Κανονισμών Λιμένων αριθμ. 23 και 50» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ - 
ΕΛΛΗΝΙΚΗΣ ΑΚΤΟΦΥΛΑΚΗΣ 

Έχοντας υπόψη: 

1. Τις διατάξεις: 

α) Της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του Ν.Δ. 187/1973 (Α' 261), όπως τροποποιήθηκε 
και ισχύει. 

β) Του Ν.Δ. 444/1970 «Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας» (Α' 39). 

γ) Του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102). 

δ) Του Ν. 3922/2011 «Σύσταση Αρχηγείου Λιμενικού 
Σώματος-Ελληνικής Ακτοφυλακής και άλλες διατάξεις» 
(Α' 35), όπως τροποποιήθηκε και ισχύει. 

ε) Της περίπτωσης (α) της παραγράφου 6 του άρθρου 
23 του Π.Δ. 67/2011 «Οργάνωση των Υπηρεσιών του Λι¬ 
μενικού Σώματος - Ελληνικής Ακτοφυλακής» (Α' 149). 

στ) Του άρθρου 5 του Π.Δ. 85/2012 «Ίδρυση και μετο- 
νομασία Υπουργείων, μεταφορά και κατάργηση υπηρε¬ 
σιών» (Α' 141), όπως αντικαταστάθηκε από το άρθρο 1 
του Π.Δ. 94/2012 (Α' 149) και το άρθρο 3 του Π.Δ. 98/2012 
(Α' 160). 

ζ) Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.Δ. 63/2005 (Α' 98). 

2. Το Γενικό Κανονισμό Λιμένων υπ’ αριθμ. 23 που 
εγκρίθηκε με την υπ’ αριθμ. 2122/01/2000/11-02-2000 
απόφαση Υπουργού Εμπορικής Ναυτιλίας «Εγκριση του 
Γενικού Κανονισμού Λιμένα με αριθ. 23 “Μικρά σκάφη 

- Επιθεωρήσεις μικρών σκαφών”» (Β' 231), όπως τροπο¬ 
ποιήθηκε και ισχύει. 

3. Το Γενικό Κανονισμό Λιμένων υπ’ αριθμ. 50 που 
εγκρίθηκε με την υπ’ αριθμ. Φ. 514.1/2013/Σχ. 1633/29.4.2013 
απόφαση Υπουργού Ναυτιλίας και Αιγαίου «Διενέργεια 
εξετάσεων υποψηφίων χειριστών ταχυπλόων σκαφών - 
Εκπαιδευτές υποψηφίων χειριστών ταχυπλόων σκαφών 

- Σχολές εκπαίδευσης υποψηφίων χειριστών ταχυπλόων 
σκαφών» (Β' 1151). 

4. Το Γ ενικό Κανονισμό Λιμένων υπ’ αριθμ. 52 που εγκρί- 
θηκε με την υπ’ αριθμ. Φ. 514.1/2013/Σχ. 4144/31-10-2013 
απόφαση Υπουργού Ναυτιλίας και Αιγαίου «Εγκριση του 
Γενικού Κανονισμού Λιμένων αριθμ. 52 “Συμπλήρωση - 
τροποποίηση διατάξεων των Γ ενικών Κανονισμών Λιμέ¬ 
νων αριθμ. 17, 20, 23 και 38”» (Β' 2960). 

5. Το γεγονός ότι από τις διατάξεις του Κανονισμού 
αυτού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Γενικό Κα¬ 
νονισμό Λιμένων: 

Άρθρο 1 
Όρια ισχύος 

Ο παρών Γενικός Κανονισμός Λιμένων ισχύει στην 
κατά νόμο χερσαία και θαλάσσια περιοχή δικαιοδοσίας 
κάθε Λιμενικής Αρχής της χώρας. 

Άρθρο 2 

Αντικατάσταση διάταξης 
του Γ ενικού Κανονισμού Λιμένων αριθμ. 23 

Η περίπτωση (στ) της παραγράφου 2 του άρθρου 4 
του Κανονισμού Λιμένων αριθμ. 23, όπως προστέθηκε με 
την παράγραφο 2 του άρθρου 4 του Γ ενικού Κανονισμού 
Λιμένων αριθμ. 52, αντικαθίσταται ως ακολούθως: 

«στ) τα μικρά σκάφη που ανήκουν κατά πλήρη κυριό¬ 
τητα στο Σώμα Ελλήνων Προσκόπων, εφόσον τα πλήρη 
στοιχεία αυτών έχουν δηλωθεί εγγράφως στην οικεία 
Λιμενική Αρχή και φέρουν γραμμένα στις παρειές τους 
την ανωτέρω επωνυμία και τον αύξοντα αριθμό του 
σκάφους. Επιπλέον, τα σκάφη αυτά πρέπει να διαθέτουν 
βεβαίωση αξιοπλοΐας σε ισχύ από διπλωματούχο ή πτυ- 


χιούχο ναυπηγό, ενώ όσον αφορά στην έκταση πλόων 
και στα εφόδιά τους, ισχύουν ανάλογα οι διατάξεις 
του παρόντος Κανονισμού για τα μικρά ερασιτεχνικά 
σκάφη.». 

Άρθρο 3 

Αντικατάσταση διατάξεων 
του Γ ενικού Κανονισμού Λιμένων αριθμ. 50 

1. Το πρώτο εδάφιο της παραγράφου 3 του άρθρου 
3 του Γ ενικού Κανονισμού Λιμένων αριθμ. 50 αντικαθί¬ 
σταται ως ακολούθως: 

«Για την απόδειξη των προϋποθέσεων των περιπτώ¬ 
σεων α έως και δ της παραγράφου 2, υποβάλλεται 
τουλάχιστον πέντε (05) εργάσιμες ημέρες πριν από την 
ημερομηνία της εξέτασης, σε οποιαδήποτε Λιμενική 
Αρχή της χώρας επιθυμεί ο υποψήφιος, αίτηση, σύμφω¬ 
να με το υπόδειγμα του Παραρτήματος Α' του κανονι¬ 
σμού αυτού, στην οποία επισυνάπτονται τα ακόλουθα 
δικαιολογητικά:». 

2. Η παράγραφος 18 του άρθρου 3 του Γ ενικού Κανο¬ 
νισμού Λιμένων αριθμ. 50 αντικαθίσταται ως ακολούθως: 

«Για κάθε έκδοση νέας άδειας χειριστή ταχυπλόου 
σκάφους ή έκδοση αντιγράφου αυτής ή ανανέωσή της 
καταβάλλεται ποσό πενήντα (50) ευρώ υπέρ του Ειδικού 
Κλάδου Οικονομικής Ενίσχυσης Μερισματούχων Ναυτι¬ 
κού (εφεξής Ε.Κ.Ο.Ε.Μ.Ν.) και δεκαπέντε (15) ευρώ υπέρ 
του Δημοσίου. Γ ια κάθε αντικατάσταση άδειας χειριστή 
ταχυπλόου σκάφους καταβάλλεται ποσό είκοσι πέντε 
(25) ευρώ υπέρ του Ε.Κ.Ο.Ε.Μ.Ν. και δέκα (10) ευρώ υπέρ 
του Δημοσίου.». 

3. Το τελευταίο εδάφιο της παραγράφου 3 του άρθρου 
12 του Γ ενικού Κανονισμού Λιμένων αριθμ. 50 αντικαθί¬ 
σταται ως ακολούθως: 

«Για την έκδοση του πιστοποιητικού ικανότητας εκ¬ 
παιδευτή υποψηφίων χειριστών ταχυπλόων σκαφών 
καταβάλλεται ποσό τριακοσίων (300) ευρώ υπέρ του 
Ε.Κ.Ο.Ε.Μ.Ν., στην οικεία Λιμενική Αρχή.». 

Άρθρο 4 

Κυρώσεις 

Οι παραβάτες του κανονισμού αυτού, ανεξάρτητα από 
τις ποινικές και αστικές ευθύνες που συντρέχουν κατά 
την ισχύουσα νομοθεσία, υπόκεινται και στις διοικητικές 
κυρώσεις του άρθρου 157 του Κώδικα Δημοσίου Ναυ¬ 
τικού Δικαίου, που κυρώθηκε με το άρθρο μόνον του 
Ν.Δ. 187/1973 «Περί Κώδικος Δημοσίου Ναυτικού Δικαίου» 
(Α' 261), όπως τροποποιήθηκε και ισχύει. 

Πειραιάς, 16 Δεκεμβρίου 2013 

Ο Αρχηγός 
Αντιναύαρχος Λ.Σ. 

ΔΗΜ. Π. ΜΠΑΝΤΙΑΣ 


Άρθρο Δεύτερο 
Αναστολή ισχύος διατάξεων 
του Γ ενικού Κανονισμού Λιμένων αριθμ. 50 

Αναστέλλεται η ισχύς των διατάξεων του Γ ενικού Κα¬ 
νονισμού Λιμένων αριθμ. 50, κατά το μέρος που για την 
εφαρμογή τους είναι αναγκαία η λειτουργία και χρήση 
του Πληροφοριακού Συστήματος'Εκδοσης Αδειών Χειρι¬ 
στή Ταχυπλόου Σκάφους (Π.Σ.Ε.Α.Χ.Τ.Σ.), μέχρι 31-12-2014. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Άρθρο Τρίτο 
Έναρξη ισχύος 

Η εφαρμογή του κανονισμού αυτού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Δεκεμβρίου 2013 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. Μ. 8423.01-2013 (2) 

Τροποποίηση 2η προϋπολογισμού Κεφαλαίου 
Πλοηγικής Υπηρεσίας Έτους 2013. 

Με την υπ’ αριθμ. Μ. 8423.01/03/13/03-12-2013 απόφαση 
του Υπουργού Ναυτιλίας και Αιγαίου που εκδόθηκε σύμ¬ 
φωνα με το άρθρο 26 παραγρ.3 και 4 του Ν. 3142/1955 


«Περί Πλοηγικής Υπηρεσίας» (Α' 43), εγκρίθηκε η 2η 
τροποποίηση του προϋπολογισμού του Κεφαλαίου της 
Πλοηγικής Υπηρεσίας ΟικονομικούΈτους 2013, του οποί¬ 
ου τα τελικά αποτελέσματα διαμορφώνονται ως εξής: 

ΕΣΟΔΑ: 16.268.405,00 € 

ΕΞΟΔΑ: 16.614.750.00 € 

Έλλειμμα: 346.345,00 € 

το οποίο θα καλυφθεί από το Ταμειακό Υπόλοιπο της 
31/12/2012 το οποίο ανέρχεται στο ποσόν των 7.183.740,47 € 

Πειραιάς, 9 Δεκεμβρίου 2013 

Με εντολή Υπουργού 
Ο Γενικός Γραμματέας 
Λιμένων, Λιμενικής Πολιτικής 
και Ναυτιλιακών Επενδύσεων 
ΑΘΑΝΑΣΙΟΣ ΧΡΙΣΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-πιαΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02032381912130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































